това се изменя следната точка:
 Точка Д — Получаване на продукта
 Във връзка с етапа на нарязване на сиренината се отстранява изискването за размера на сирищните зърна, получени при нарязването, тъй като този критерий трябва да бъде прилаган самостоятелно от всеки производител в зависимост от използваната технология на производство. Консистенцията на сиренината трябва да е подходяща за извършването на съответното изцеждане за всеки вид сирене, като тя не зависи от конкретния размер на зърната, а от контрола по време на производствения процес и от опита на производителя.
 В етапа „пресоване“ се включва времето, необходимо за този процес, което в сегашната версия на спецификацията е неправилно упоменато в етапа „изваждане от калъпите“. Установеното време за пресоване е между 1 и 6 часа. Този интервал е претърпял известни промени спрямо първоначалните показатели поради технологичните нововъведения в методологията на пресоване, при която вече не са необходими толкова дълги периоди, оказващи отрицателно въздействие върху продуктите с по-малки размери. Посоченият период е подходящ за различните размери на продукта и различните модели преси, и позволява на производителите да определят оптималния момент за преминаване към етапите на изваждане от калъпите и осоляване, като продължителността зависи не от броя на часовете, а от измерените стойности на pH, указващи състоянието на продукта.
 Етапите на зреене и съхранение се обединяват в етап „зреене“, тъй като след поставяне в камерите за съхранение процесът на зреене на продукта не се прекратява и продължава до самата му консумация, при условие че са налице контролирани температура и относителна влажност. Следователно съответните изисквания се уеднаквяват, като температурният интервал се фиксира между 3 °C и 16 °C, а процентът на влажността — от 75 % до 90 %.
 Минималната температурна стойност се променя от 1 °C на 3 °C — този показател е по-подходящ за поддръжката на продукта и осигурява необходимите санитарни изисквания, тъй като при температура от 1 °C е възможно да настъпи влошаване в състоянието му. Максималната температура от 16 °C се определя като референтна стойност за постигане на оптималното зреене на продукта и неговото еволюиране по отношение на съответните органолептични характеристики.
 Границите на показателите за влажност представляват обща стойност, която обхваща двата етапа.
 ПРИЛОЖЕНИЕ II
 ЕДИНЕН ДОКУМЕНТ
 РЕГЛАМЕНТ (ЕО) No 510/2006 НА СЪВЕТА
 „QUESO MANCHEGO“
 EC No: ES-PDO-0217-0087-6.12.2010
 ЗГУ ( ) ЗНП ( Х )
 1. Наименование
 „Queso Manchego“
 2. Държава-членка
 Испания
 3. Описание на земеделския продукт или храна
 3.1. Вид на продукта
 Клас 1.3.
 Сирена.
 3.2. Описание на продукта, за който се отнася наименованието от точка 1
 Сирене от пресовано тесто, произведено от овче мляко, добито от овце от порода „Manchega“, с минимален период на зреене 30 дни за сирена с тегло по-малко или равно на 1,5 kg, и 60 дни за останалите разфасовки, за които максималният период на зреене е 2 години.
 „Queso Manchego“ може да се произвежда от пастьоризирано или сурово мляко. Ако е използвано сурово мляко, върху етикета може да присъства думата „Artesano“.
 „Queso Manchego“ е мазно сирене, чиито физически характеристики в края на периода на зреене са следните:
 —
 форма: цилиндрична, с гладки страни;
 —
 максимална височина: 12